रोजाक

रोजाक (भासा मलायू: Rojak) किंवा रुजाक (भासा इंदोनेसिया: Rujak ;) हा इंडोनेशिया, मलेशिया व सिंगापुरात प्रचलित असलेला भाज्या व फळे घालून केलेला सलाडसदृश खाद्यपदार्थ आहे. मलय भाषेनुसार रोजाक या शब्दाचा अर्थ मिसळ असा आहे. सहसा काकडी, अननस, मोड आलेली कडधान्ये, ताउपोक (हरवाळ, तळलेले तोफू), यूत्याओ (लांबट आकाराचे चिनी पद्धतीचे भजी) यांच्या फोडी रोजाकात मुख्य घटकपदार्थ म्हणून वापरल्या जातात. त्यावर सांबाल ब्लाचान (कोळंबीची तिखट चटणी), साखर, मिरची, लिंबाचा रस व पाणी यांपासून बनवलेले ड्रेसिंग घालून त्यात या फोडी कालवून रोजाक बनवले जातात. वाढपाआधी रोजाकावर सढळ प्रमाणात शेंगदाण्याचा कूट घातला जातो.

 बाह्य दुवे 



वर्ग:इंडोनेशियन खाद्यपदार्थ
वर्ग:मलेशियन खाद्यपदार्थ
वर्ग:सिंगापुरी खाद्यपदार्थ